# data[].attributes.body
มื้อเช้าในวันนี้ มาถึงบริษัทแบบง่วงๆแต่ไม่มีอาหารติดมาด้วย เข้า7-11ไม่ทันเซ็งจริงๆต้องรีบขึ้นรถให้ทันจึงต้องไปหาทานที่โรงอาหาร เลยได้เมนูนี้มาในราคา15บาท เป็นกระดูกหมูกับวุ้นเส้น จากกะเพราไหงกลายเป็นมีเส้นได้ พลาดอีกแล้ววันนี้ #กะเพราสุดที่รักไม่มีอยู่จริง🥲

# data[].attributes.headline
แบบประเมินพฤติกรรมการบริโภคอาหาร หวาน มัน เค็ม 

# data[].attributes.subject
แบบประเมินพฤติกรรมการบริโภคอาหาร หวาน มัน เค็ม 

# data[].attributes.body
เหตุผลที่เลือกแบบประเมินนี้ : เนื่องจากแบบประเมินนี้มีการคัดกรองพฤติกรรมการบริโภคมาค่อนข้างครบถ้วน ไม่ว่าจะเป็นทั้งหวาน มัน เค็ม ซึ่งถ้าทำการประเมินนี้แล้วก็ยังมีแบบการประเมินคะแนนให้เราพิจารณาตนเองได้อีกด้วย ซึ่งจะทำให้สะท้อนเห็นถึงพฤติกรรมหรือนิสัยการบริโภคของเราได้เป็นอย่างดี

# data[].attributes.headline
ผลการประเมิน 1

# data[].attributes.subject
ผลการประเมิน 1

# data[].attributes.headline
ผลการประเมิน 2

# data[].attributes.subject
ผลการประเมิน 2

# data[].attributes.headline
ผลการประเมิน 3

# data[].attributes.subject
ผลการประเมิน 3

# data[].attributes.headline
ความรู้สึกต่อการประเมิน : 

# data[].attributes.subject
ความรู้สึกต่อการประเมิน : 

# data[].attributes.body
รู้สึกว่าควรปรับพฤติกรรมการทานอาหาร เพื่อสุขภาพที่ดี ควรลดอาหารประเภทไขมันและอาหารที่มีโซเดียมสูงหรือลดเค็มนั่นเอง เนื่องจากการประเมินพบว่าการบริโภคไขมันกับอาหารที่มีโซเดียมอยู่ในเกณฑ์ที่ไม่ดีดังนั้นควรลดให้น้อยลงแล้วทำแบบประเมินอีกครั้ง พอได้ทำแบบประเมินก็เริ่มกลัวผลจากการทานอาหารในแต่ละวันของตัวเอง กลัวว่าอาจจะได้รับโทษจากอาหารมากกว่าประโยชน์ ในวันข้างหน้าอาจจะป่วยจากการทานอาหารของตัวเองได้ แบบประเมินเห็นได้ชัดเลยว่าเราควรลดอาหารประเภทใด เพื่อสุขภาพของตัวผมเอง ดังนั้นถ้าปรับเปลี่ยนพฤติกรรมการบริโภคหรือการทานอาหารประจำวันได้แล้วมาสำรวจตัวเองอีกครั้งโดยการทำแบบประเมินซ้ำจะทำให้รู้สึกดีและมีสุขภาพที่ดียิ่งขึ้น

# data[].attributes.attachment_caption
รายการอาหาร 1 สัปดาห์ (10-16 ก.ย. 66) ที่สร้างขึ้นเหมาะสมกับสุขภาพและการดำเนินชีวิตของตนเองอย่างไร อธิบาย:เพิ่มเติม

# data[].attributes.body
รายการอาหารใน 1 สัปดาห์ของตัวผมส่วนใหญ่จะเป็นการเร่งรีบในการหาอาหารทาน ยกเว้นเสาร์-อาทิตย์จะมีเวลาคิดว่าอยากจะทานอะไรเนื่องจากตอนนี้เป็นช่วงฝึกงานของผมซึ่งผมฝึกงานแบบสหกิจศึกษาเป็นเวลา6เดือนต้องตื่นแต่เช้าไปฝึกงานทุกวันเนื่องจากที่ทำงานค่อนข้างไกลและรถรับส่งมารับแต่เช้าการทานในมื้อเช้าและมื้อเที่ยงจะมีเวลาจำกัดในการทานอาหาร จึงต้องทานอาหารด้วยความรวดเร็วและทานอาหารที่หาซื้อได้ง่ายเพื่อทำเวลา ส่วนในเรื่องของสุขภาพส่วนใหญ่จะคำนึงถึงเสมอว่าอาหารนี้มีโทษเยอะหรือไม่ ของหวานควรซื้อหรือไม่ควรเป็นส่วนใหญ่ ในบางครั้งถ้ามีเวลาพอในการเลือกอาหารก็จะเลือกแต่ของอร่อยๆ ไม่ค่อยเลือกอาหารที่มีประโยชน์มากนักพอได้ดูตารางที่จะรับประทานอาหารในแต่ละมื้อแต่ละวัน ก็เป็นอาหารปกติทั่วไปแต่อาจจะไม่ได้คำนึงถึงสุขภาพและสารอาหารที่ร่างกายจะได้รับในแต่ละมื้อมากพอ ดังนั้นในการทานอาหารในแต่ละวันผมจึงอยากปรับการทานอาหารของผมให้เหมาะสมเพื่อจะทำแบบประเมินให้คะแนนออกมาดีกว่าเดิม

# data[].attributes.body
วางแผนว่าจะออกไปข้างนอกในวันอาทิตย์เลยตั้งใจจะซื้ออาหารในเซเว่นด้วยความเร่งรีบ และไม่อยากตื่นเช้ามากแต่ดันผิดแผนไม่ได้ออกไปข้างนอกเลยอุ่นไส้เป็ดกับเนื้อเป็ดทานเป็นมื้อเช้าแทนข้าวผัดไส้กรอก ส่วนกาแฟที่ตั้งใจว่าจะชงทานในตอนเช้าก็ผิดแผนไปอีกไปสั่งชาเย็นในเซเว่นแทน (มื้อเช้านั้นพลาดจากที่คิดไว้ทั้งหมด เพราะดันไม่ได้ออกไปข้างนอก)

# data[].attributes.body
ต่อมาในส่วนของมื้อเที่ยงหรือกลางวัน ยังคงเป็นเป็ดแสนอร่อยเหมือนเดิมแต่เพิ่มเติมคือเป็นข้าวผัดเซเว่น +เพิ่มของหวานอย่างไอศกรีมลุงมาขายหน้าบ้านถือว่าชื่นใจ และอร่อยมากเลยทีเดียวแต่อาจจะเป็นของหวานที่เพิ่มน้ำหนักได้เลยทีเดียวหากทานบ่อย แต่ไม่เป็นไรแลกกับความสุขและความอร่อยแค่นี้สบายมาก

# data[].attributes.body
เมนูมื้อเย็นของวันนี้คือข้าวสวยกับปลากระป๋องเนื่องจากอยู่บ้านทั้งวัน แล้วไม่ได้ออกไปซื้อหรือสั่งอาหารมาทานเห็นมีปลากระป๋องอยู่เลยจัดสักหน่อย ที่ว่าจะทานไข่เจียวแต่อยากทานฝีมือพ่อ แต่พ่อดันไม่อยู่ก็เลยจัดปลากระป๋องไปก่อน

# data[].attributes.body
หมูทอดกับข้าวเหนียว ย่าทำบอกเลยแซ่บมากของถูกใจของโปรดตั้งแต่จำความได้เลยทีเดียวจนอยากกินไปทุกมื้อเลย ย่าใจดีจัดทำมาให้ส่งตรงจากเมืองกาญจน์

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
เป็นการเริ่มต้นวันแรกของการทำตามรายการอาหาร1สัปดาห์ที่ผิดพลาดทั้งหมดเนื่องจากความขี้เกียจส่วนนึงและดันไม่ได้ออกไปข้างนอกตามแผนที่วางไว้ ของหวานที่วางแพลนไว้ว่าจะไม่ทานในวันนี้พอได้ยินเสียงไอศกรีมมาขายก็อดใจไม่ไหวต้องรีบวิ่งออกไปซื้อ

ถึงอาหารอาจจะไม่ครบ 5 หมู่ แต่ก็ได้รับโปรตีนจากเนื้อสัตว์เต็มๆทั้ง 3 มื้อ (ถือว่าดีไหมนะ) แต่ของหวานก็ซัดไป 2 มื้อติดๆเช่นกัน (น้ำหนักขึ้นแน่ๆ)

# data[].attributes.body
วันนี้ก็มาฝึกงานตามปกติมองหาไก่ทอดกับลาบเป็ดดันไม่มี จึงเลือกไปเป็นผัดผักแทน (อดทนทานผักแต่เป็นมื้อที่มีประโยชน์สุดๆเพื่อสุขภาพถือว่าคุ้ม) ไอศกรีมไม่ซื้อเพราะรีบกลับเข้ามาทำงานและคิดว่างดบ้างก็ดีผิดแผนไปหน่อยแต่สุขภาพดี(แฮะๆ)

# data[].attributes.body
สำหรับมื้อเย็นหรือมื้อสุดท้ายของวันนี้ กลับไปเหนื่อยๆถึงบ้านก็ดึกแล้วแต่พ่อบอกว่ามีผัดคะน้าอยู่ตักทานได้เลย ก็หายเหนื่อยเลยทีเดียวไม่ต้องหาข้าวทานเอง มื้อนี้ก็ซัดผักไปเต็มๆสุขภาพดีแน่นอน

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
สำหรับวันนี้ก็เริ่มต้นวันด้วยดีเป็นไปตามแผนในตอนเช้า แต่พอมากลางวันดันไม่มีอาหารที่ต้องการสะงั้นส่วนของหวานก็ไม่ได้ซื้อต้องรีบกลับเข้ามาทำงานก่อน ตอนเย็นว่าจะหาต้มจืดทานแต่กลับมีข้าวผัดคะน้าร้อนๆรออยู่แล้ว แต่โดยรวมในวันนี้ได้รับอาหารที่มีประโยชน์มากๆ มีผักเน้นๆ ถือว่าวันนี้สุขภาพการทานอาหารที่สุดๆไปเลย

# data[].attributes.body
เช้าวันนี้เตรียมตัวมาแบบรีบ ๆ ตื่นเช้าเหมือนเดิมตามวันทำงาน พกไข่ต้ม 2 ฟอง+กล้วยอีก 2 ลูก ถือว่าประหยัดเวลาและก็มีประโยชน์พอสมควร เนื่องจากเลี่ยงที่จะไม่ทานไข่แดงทานแต่ไข่ขาว และก็เป็นไปตามแผนที่กำหนดไว้ตรงที่ได้ชงกาแฟดื่ม จากๆง่วงๆพอได้ดื่มกาแฟไปก็ง่วงเหมือนเดิม #ง่วงจนกาแฟเอาไม่อยู่

# data[].attributes.body
มาถึงตอนเที่ยงเจออาหารพิเศษพี่ๆมุ่งไปหาร้านนั้นไอเราเห็นก็ว้าวุ่นเลยตามไปด้วย มันคืออาหารเหนือหรือข้าวซอยนั่นเอง เห็นพี่ๆทานกันเราก็ซื้อตามสักหน่อยส่วนใหญ่คนเลือกเป็นข้าวซอยไก่กัน แต่ผมเลือกข้าวซอยเนื้อมาไม่แน่ใจแพงกว่าไก่ไหมนะ แต่ว่าซื้ออาหารภายในบริษัทถูกอยู่และ ยังไงก็คุ้มเสียหายไป 35 บาทกับข้าวซอยและเนื้อแบบจัดเต็ม ถือว่าอร่อยประทับใจถึงจะไม่เท่ากับร้านที่เคยทานแถวบางมดก็ตาม

ถึงอาหารหลักจะไม่ตรงตามแผน แต่ของหวานหรือของว่างนั้นเป็นไปตามแผนน้ำแข็งใสบริษัท หวานชื่นใจมีแรงทำงานต่อเพิ่มขึ้นนิดนึง
#ข้าวซอยก็คนเยอะซะด้วยไม่ว้าวุ่นได้ไง

# data[].attributes.body
มื้อนี้คือหิวมาก เนื่องจากตอนกลับจากที่ทำงานรถติดมากๆกว่าจะถึงบ้านเกือบ2ทุ่มซึมไปเลยทีเดียว แม่กลับจากทำงานซื้อข้าวมันไก่มาฝาก กลับไปถึงบ้านไม่รอช้าเปิดห่อข้าวมันไก่เทใส่จานรีบทานด้วยความหิวทันที ก็ผิดแผนไปจากเดิมที่ตั้งไว้เนื่องจากกลับก็ดึกมากแล้วเลยทานของที่แม่เตรียมไว้ให้แทนอาหารที่กำหนดไว้ #ข้าวมันไก่ก็ใช้ได้นะ

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
สำหรับการทานอาหารประจำวันนี้มีตรงตามแผนบ้างในส่วนของไข่ต้มแต่เป็น 2 ฟองแทนและในมื้อกลางวันมีของหวานที่คิดไว้ว่าจะทานในวันนี้ก็ได้ทานตามใจหวัง โดยรวมก็ได้โปรตีนเต็ม ๆ แต่โซเดียมจากข้าวมันไก่ก็เต็ม ๆ เช่นกัน ถือว่าหักล้างกันแล้วกัน(ได้ไหมนะ) #รับโซเดียมวันละนิดชีวิตแจ่มใส😟

# data[].attributes.body
และในวันนี้สิ่งที่ตรงตามเป้าหมายคือกาแฟชงของบริษัท ถ้าไม่ดื่มเจ้านี่อยู่ไม่ได้ทั้งวันแน่ง่วงสุด ๆ ไปเลย ส่วนอาหารหลักของมื้อเช้าแบบเร่งรีบและง่ายๆแบบนี้ก่อนทำงานก็เป็นขนมปังกับซาลาเปาถือว่าประหยัดเวลาสุดๆ ไม่มีกล้วยไม่มีแซนวิซแต่ขนมปังกับซาลาเปาก็คงแทนแซนวิซได้อยู่แหละ ผิดพลาดไปนิดนึงงงงง #ผิดแผนอีกแล้วง่ะ

# data[].attributes.body
มื้อเที่ยงหรือมื้อกลางวัน หลังจากพักจากการทำงานในช่วงเช้าตั้งใจจะไปทานข้าวไก่เทอริยากิ ปรากฏว่าพอไปถึงวันนี้ดันไม่มีผิดพลาดสุดๆ เลยไปสั่งข้าวแกงได้ผัดหมูกับไข่ดาวมาก็ถือว่ารับโปรตีนไป แต่ข้าวเป็นข้าวกล้องมีสารอาหารที่มีประโยชน์ทีเดียว ตามด้วยของว่างในมื้อนี้เป็นฝรั่ง(ฝรั่งที่คือผลไม้) จากเดิมตั้งใจว่าจะไม่ทานของว่างแต่เห็นผลไม้เลยแวะซื้อสักหน่อยไว้ทานระหว่างทำงาน #เจอแล้วฝรั่งที่จริงใจเขินชะมัด><

# data[].attributes.body
ไข่พะโล้ เหมือนเคยกลับบ้านถึงดึกวันนี้แม่เตรียมไข่พะโล้ไว้ให้ เลยตักกับข้าวสวยมาทาน มื้อเย็นผิดคาดจะที่ตั้งใจไว้อีกแล้วปิดฉากไปกับมื้อนี้หรือมื้อสุดท้ายของวัน รับโปรตีนและไขมันจากเนื้อสัตว์ไปมื้อนี้

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
สำหรับในวันนี้ไม่มีอะไรตรงไปตามแผนเลยเซ็งสุดๆ เนื่องจากตอนเช้าจะเลือกทานกล้วยจากเซเว่นแต่ลืมซื้อ เลยต้องไปซื้อซาลาเปาทานที่โรงอาหารของบริษัท ส่วนมื้อกลางวันอาหารตามสั่งก็คนเยอะเกิ๊น จึงต้องเลือกข้าวแกงเพื่อความไวเพราะเราดันลงไปทานข้าวช้าเลยเหลือเวลาพักน้อยแล้ว ตอนเย็นบอกแม่อยากทานผัดกะเพรามาก(กไก่ล้านตัว) แต่แม่ดันไม่ได้ซื้อมาให้สรุปวันนี้ผิดแผนไปเต็ม ๆ แต่ก็ได้รับสารอาหารพอสมควรมีโปรตีนจากเนื้อสัตว์มีแป้งทุกมื้อ แต่ดียังมีวิตามินจากผลไม้ช่วยเหลือสุขภาพอยู่บ้าง

# data[].attributes.body
มื้อเที่ยงหรือกลางวันตั้งใจไว้ว่าจะทานข้าวปลาทอดกับต้มจืดสะหน่อยแค่เจอข้าวหมูกรอบเข้าให้ ทีนี้ก็ว้าวุ่นไปใหญ่ เลี้ยวกลับอย่างไวต้องจัดข้าวหมูกรอบเพราะราคาถูกแค่ 30 บาทและแถมอร่อยด้วย ไอเราก็ดันไม่ทานตามแผนเพราะหมูกรอบมันโดนใจ

#แพ้ทางหมูกรอบ

# data[].attributes.body
มื้อเย็นบอกพ่อ(เชฟประจำบ้าน)ล่วงหน้าไว้แล้ว ว่าอยากจะทานผัดผักหมูเพื่อสุขภาพนิดนึง ก็ได้ตามแผนที่วางไว้แถมมีข้าวผัดมาด้วยถูกใจสุด ๆ มื้อนี้อดทนทานผักให้หมดแบบง่าย ๆ เพราะในส่วนอื่นมีความอร่อยมาก ตักแบบเต็มจานอิ่มๆก่อนนอนกันไปเลย(อ้วนแน่ ๆ )แต่ไม่เป็นไรมีความสุข #อร่อยโดนใจ😊

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
การบริโภคหรือการทานอาหารวันนี้ตรงตามแผนที่วางไว้ ในส่วนของมื้อเย็นและของว่างที่ว่าจะไม่ทานก็อดทนไม่ได้ทานจริงๆ อิอิ แต่ในส่วนมื้อเช้ากับกลางวันพลาดไปหน่อย รถบริษัทมารับก่อนที่จะได้เข้า 7-11 จึงอดซื้อข้าวกล่องที่วางแผนไว้ แต่ก็ถือว่าดีไม่ต้องทานอาหารเวฟ ในส่วนของมื้อกลางวันก็อย่างที่บอกไปหมูกรอบน่าทานจัดจัด เลยต้องจัดเพราะอดใจไม่ไหว ในส่วนของคุณภาพอาหารวันนี้ถือว่าทานของที่มีประโยชน์มาก ๆ สำหรับผมคนไม่ชอบทานผัก เพราะอาหารในวันนี้มีผักเป็นส่วนประกอบทุกมื้อ สุขภาพดีมากๆ   #ไม่ชอบผักแต่ผักมีประโยชน์ทำไงดีล่ะทีนี้

# data[].attributes.body
มื้อแรกก็ทานซะโหดเลย จัดเต็มข้าวหมูกรอบพริกเกลือ+ไข่ยู่ยี่ อยากทานมานานวันนี้ไม่ได้นำอาหารมาทานก็เลยใช้บริการอาหารตามสั่งที่โรงอาหารสักหน่อย จากที่จะทานไข่ต้ม 3 ลูกกลายเป็นข้าวชุดใหญ่แบบนี้แทนผิดแผนแต่เป็นมื้อแรกของวันที่มีความสุขมากเพราะอร่อยและราคาถูก

# data[].attributes.body
มื้อนี้ทานได้ตามแผนสุดๆอาหารพิเศษเป็นก๋วยเตี๋ยวพอดีจึงได้ทำตามแผนที่ตั้งไว้ ขอบอกเลยก๋วยเตี๋ยวบริษัทนี้อร่อยมากๆ ทานแล้วมีความสุขสุดๆ(รักการกินชะมัด)ที่สำคัญราคาถูกเหมือนเคย จึงสั่งพิเศษอิ่มๆคุ้มค่าถ้าฝึกงานเสร็จคงไม่ได้กินอะไรถูกๆแบบนี้อีกแล้ว(เศร้ามากๆTT)

# data[].attributes.body
มื้อเย็นมื้อนี้สุดท้ายก่อนถึงวันหยุดเป็นไข่พะโล้อีกแล้ว เบื่อนิดหน่อยแต่อร่อยใช้ได้ ก็เป็นมื้อปิดวันที่ไม่แย่แต่วันศุกร์ทั้งทีอยากทานตามแผนที่ตั้งไว้จังแม่นะแม่ แงๆอยากทานไก่ย่างงง

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
ก็วันสุดท้ายของสัปดาห์ก่อนวันหยุดมีตรงตามแผนแค่มื้อกลางวันก็ถือว่าเป็นมื้อที่มีประโยชน์และสารอาหารคุ้มค่าเหมาะกับวัยทำงานอยู่ ดีหน่อยที่ว่าฝึกงานจึงไม่ค่อยได้ออกไปซื้ออาหารประเภทอาหารขยะทานบ่อย เพราะถ้าฝึกงานจบแล้วกลับไปเรียนคงมีเวลาหาอาหารทานในหลายๆมื้อคงเลือกแต่ที่ตัวเองชอบเป็นแน่ (โชคดีที่ไม่ค่อยมีเวลาเลือกอาหารเลยได้ทานอาหารที่ดีต่อสุขภาพบ้าง)

# data[].attributes.body
มื้อนี้ต้องเตรียมตัวแบบเร่งรีบเพราะอยากตื่นสัก6.40น.บ้างตื่นตีห้าก่อนฟ้าสว่างมาหลายวัน ที่วันหยุดแบบนี้ต้องตื่นเช้าเพราะมีเรียนนั่นเองงง ไม่อยากตื่นสุดๆ แต่พอได้เข้าเรียนก็สนุกสุดๆได้ลองทำขนมเองกับเพื่อนๆ มื้อนี้เลยได้กาแฟเซเว่นแก้ง่วงช่วยชีวิตไว้ได้ ส่วนอาหารก็เป็นข้าวเหนียวหมูปิ้งร้านตรงข้ามมหาวิทยาลัยบอกเลยร้านนี้อร่อยมากปกติวันเสาร์ไม่ขายแต่วันนี้ขาย ไม่ได้ทานมานานมากกกอร่อยแบบทานหมดแล้วอยากซื้ออีกเลย และที่สำคัญวันนี้ได้เข้าไปเรียนทำอาหารแบบเวิร์กช็อป ประทับใจสุดๆได้ทำขนมไทยอย่างเรไร และทานเป็นของว่างซะเลย

# data[].attributes.attachment_link.title
Beige and Brown Decorative Wedding Instagram Story (1)

# data[].attributes.body
ชุดใหญ่ชาบูตี๋น้อยนั่นเอง มีความสุขมากแฮปปี้ที่สุดทานแบบจุกๆนานๆทานที แต่เอาจริงๆก็อยากทานบ่อยๆแต่อดทนไว้สุขภาพต้องมาก่อน อิอิ มื้อนี้ก็หลากหลายมากมีทั้งประโยชน์และโทษ ได้ส่วนของสุขภาพก็ชุดผัก ที่ประทับใจสุดๆก็เนื้อออสเตรเลียกับสาหร่ายวากาเมะ

# data[].attributes.body
กะเพราหมูสับไข่ดาวร้านอาจารย์อ้อยซอยข้างๆ อร่อยมากราคาถือว่าจับต้องได้เลย เป็นวันสุดท้ายของการบันทึกอาหารแต่ก็เป็นมื้อสุดท้ายที่ไม่ตรงตามแผนเนื่องจากตั้งใจว่าจะทานชาบูมื้อสุดท้าย แต่ดันทานกลางวันไปแล้ว ถือว่าไม่ผิดแผนได้มั้ยนะ

# data[].attributes.headline
สรุปการบริโภคประจำวัน

# data[].attributes.subject
สรุปการบริโภคประจำวัน

# data[].attributes.body
การบันทึกการบริโภควันนี้เป็นวันสุดท้าย ก็มีผิดแผนบ้างเป็นไปตามแผนบ้างเช่นเคยส่วนในเรื่องของสารอาหารและสุขภาพวันนี้อาจจะสุขภาพพังไปหน่อยเพราะตอนทานชาบูทานไปเยอะๆมากๆกะคุ้มเลย สุขภาพไม่ดีแต่ดีต่อติดใจอิอิ  แต่ที่สำคัญวันนี้ได้เข้าไปทำอาหารโดยมีอาจารย์สอนอย่างใกล้ชิดเพราะสอนคนที่จำนวนไม่เยอะมาก ได้นำขนมเรไรมาฟิวชันทำเป็นของคาวอีกด้วยอิ่มในคาบเรียนไปเลย #ทานหมดไม่สนใครทำ

# data[].attributes.body
สิ่งที่ได้เรียนรู้ก็เริ่มแรกได้ลองทำแบบประเมินพบเลยว่าพฤติกรรมการบริโภคของตัวเองเป็นอย่างไร และหลังจากที่ได้ลองมาทำตามแผนการทานอาหารที่กำหนดไว้ตั้งแต่วันอาทิตย์ถึงวันเสาร์เป็นเวลา1สัปดาห์ทำให้ได้ฝึกวางแผนว่าควรทานอะไรในแต่ละมื้อเพื่อสุขภาพที่ดีของตัวเรา อาจจะกำหนดอาหารมื้อโปรดให้กับตัวเองเพื่อเป็นรางวัลที่ยอมทานอาหารตามตาราง แต่จากการลองทำตามตารางพบเลยว่าไม่ใช่เรื่องง่ายเลยที่จะทำได้ตามแผนที่กำหนดไว้ทั้งหมดเนื่องจากมีปัจจัยหลายอย่างในการต้องเตรียมหรือหาอาหารให้ตรงกับแผนที่ตั้งไว้ หลักก็ๆเรื่องเวลาที่ต้องเร่งรีบในการทานอาหารและความขี้เกียจส่วนตัวแต่ถ้ายังขี้เกียจต่อไปมีหวังสุขภาพพังแน่ พอได้ลองทำแผนการทานอาหารก็จะทำให้กังวลได้ว่าที่เราทานแต่ละมื้อไปเนี่ยมันดีหรือยังควรปรับปรุงพฤติกรรมการทานอาหารไปในทิศทางไหนนั่นคือสิ่งสำคัญที่ได้จากการเรียนรู้

# data[].attributes.body
รู้สึกว่าได้ทราบถึงพฤติกรรมการทานอาหารของตัวเราเองมองเห็นถึงการทานอาหารที่ยังไม่ดีพอต่อสุขภาพของตัวเอง ในอีกทางหนึ่งก็รู้สึกกลัวว่าถ้ายังทานอาหารหรือมีพฤติกรรมการบริโภคอาหารแบบนี้ต่อไปเรื่อยๆสุขภาพต้องแย่แน่ๆ รู้สึกได้ว่าในแผนการบริโภคอาหารเป็นสิ่งที่มีความสำคัญมากในชีวิตของเราทุกคน อาหารไม่เพียงแต่เป็นแหล่งพลังงานที่จำเป็นสำหรับร่างกายเรา แต่ยังเป็นส่วนสำคัญของประสบการณ์ที่สร้างความสุขและความพึงพอใจในชีวิตประจำวันด้วยเราต้องมีการคำนึงถึงแรงบันดาลใจและจุดมุ่งหมายที่มากกว่าเพียงการบริโภคเพื่อรับประทานอาหารเท่านั้น และยังรู้สึกว่าการเรียนรู้เกี่ยวกับอาหารและสารอาหารที่อยู่ในอาหารช่วยให้เราสามารถเลือกและบริโภคอาหารที่ดีต่อร่างกายได้อย่างมีสติและคำนึงถึงผลกระทบที่เป็นไปได้ต่อสุขภาพ การบริโภคอาหารที่เราชื่นชอบและที่เสริมความสุขสมควรให้เรารู้สึกถึงความพึงพอใจ การรับประทานอาหารที่อร่อยช่วยเสริมสร้างความสุขและความผ่อนคลายในชีวิตได้ ความรู้สึกในแผนการบริโภคอาหารไม่เพียงแต่เป็นการรับประทานอาหารเพื่อรักษาชีวิตอย่างมีชีวิตชีวา แต่ยังเป็นประสบการณ์ที่สร้างความสุขและความหมายในชีวิตของเราทุกคน การรับรู้และคำนึงถึงแผนการบริโภคอาหารที่ดีเป็นหนึ่งในวิธีที่เราสามารถดูแลสุขภาพร่างกายและจิตใจของเราให้ดีขึ้นได้อย่างยั่งยืนและมีความคุ้มค่าในชีวิตที่เต็มไปด้วยความสุขและความพึงพอใจ

# data[].attributes.headline
เป้าหมายถัดไปต่อพฤติกรรมการบริโภคของตนเอง

# data[].attributes.subject
เป้าหมายถัดไปต่อพฤติกรรมการบริโภคของตนเอง

# data[].attributes.body
ในอนาคตคาดว่าจะทำตารางวางแผนการทานอาหารแบบนี้ทุกสัปดาห์ วางแผนไปเลยเดือนละครั้งว่าใน4สัปดาห์ในแต่ละมื้อของแต่ละวันจะทานอะไรและจะตั้งใจทำให้ได้ตามกำหนดการที่ตั้งขึ้นมาเองให้ได้จริงๆ แต่ในการกำหนดมื้ออาหารที่จะทานแต่ละมื้อครั้งนี้จะเป็นการกำหนดอาหารที่จริงจังมากขึ้น โดยจะกำหนดให้อาหารเหมาะสมและดีต่อสุขภาพเลยในแต่ละมื้อเพื่อรูปร่างและสุขภาพที่ดี เพราะเนื่องจากได้ลองทำแผนการทานอาหารไปแค่ 1 สัปดาห์ก็จะเห็นเลยว่าควรปรับปรุงพฤติกรรมการบริโภคหรือการทานอาหารไปอย่างไร โดยจริงๆแล้วแบบง่ายๆเลยก็เปิดอินเทอร์เน็ตหาข้อมูลและนำมาปรังปรุงให้เหมาะสมกับชีวิตประจำวันของเราในการทานอาหาร ไม่ว่าจะเป็นหลัก5หมู่หรืออื่นๆที่จะช่วยทำให้เราทานอาหารได้ดีและมีประโยชน์เหมาะสมกับตัวเราเองมากที่สุด

# data[].attributes.attachment_link.title
สีเขียวเข้มครีม เรียบหรู มินิมอล เมนูอาหาร โปสเตอร์ -2